Әлия Мақсұтқызы Жүсіпова

Әлия Мақсұтқызы Жүсіпова (15 мамыр 1984 жыл, Шымкент Түркістан облысы) - Көркем гимнастика спорт шебері. Осы спорттан Олимпиадаға Қазақстаннан жалғыз жолдаманың иегері.

2010 жылдан бері - көркем гимнастикадан ҚР құрама командасының аға жаттықтырушысы. Дүниежүзілік дәрежедегі төреші.

Жетістіктері
 ҚР 10 мәрте чемпионы және көркем гимнастика бойынша халықаралық турнирлердің қатысушысы;
 Әлем кубогының, XIV Азия ойындарының күміс жүлдегері; 
 Азия (2006, 2009) және Азия ойындарының (2006) абсолютты чемпионы; 
 Сиднейдегі (2000), Афиндағы - 4-орын (2004), Пекиндегі - 5-орын - Олимпиада ойындарына қатысқан. 
 ҚР үздік спортшысы (2004). 
 ҚР Еңбек сіңірген спорт шебері (2006). 
 Дүниежүзілік кластағы гимнаст (2008). 
 Түркістан облысының Құрметті азаматшасы (2004). 
 «Құрмет» орденімен (2004); 
 «Ерен еңбегі үшін» медалімен (2004) марапатталған.

2006 жылғы Азия чемпионаты
2006 жылы Үндістанның Сурате қаласында көркем гимнастикадан Азия чемпионаты өткен еді. Әлия Жүсіпова Азия чемпионатының 5 бірдей алтын медалін жеңіп алды. Алғашқы алтынды көпсайыста алған ол доп, шығыршық, скакалка, лента секілді бағдарлама түрлерінің бәрінде де жеңімпаз болып шықты. Және бір атап өтетін жәйт – қазақ гимнасшы қыз Қазақстан көркем гимнастика тарихында алғаш рет Азияның абсолютті чемпионы атанды.

Жаттықтырушысы
Әлия Жүсіпова Мәскеуде олимпиадашылар дайындайтын атақты Ирина Винердің тәлімінде жаттыққан.

Жанұясы

 Әкесі - Жүсіпов Мақсұт Саидұлы (1956 жылы туған), запастағы ҰҚК полковнигі, Шымкент қаласы Әуесқойлар боксы ассоциациясының президенті. Анасы - Сарбаева Ася Кеңесбекқызы (1964 жылы туған), бухгалтер-экономист.

 Жеке өмірі 
 М. Әуезов атындағы Оңтүстік Қазақстан мемлекеттік университетінің дене тәрбиесі жәнө спорт факультетін (2006), жаттықтырушы-оқытушы; М. Әуезов атындағы Оңтүстік Қазақстан мемлекеттік университетінің магистратурасын «Психология және педагогика» мамандығы бойынша (2008) бітірген.
 Тұрмыс құрған. Жұбайы - Әлтаев Нұржан Бауыржанұлы, заңгер.Қазақстан Республикасында кімнің кім екені. Екі томдық анықтамалық. Алматы, 2011 жыл. ISBN 978-601-278-473-2

 Дереккөздер 

Санат:15 мамырда туғандар
Санат:1984 жылы туғандар
Санат:Шымкентте туғандар
Санат:Қазақстан әйелдері спортта
Санат:Қазақстанның еңбек сіңірген спорт шеберлері
Санат:Халықаралық дәрежедегі төрешілер
Санат:Қазақстан жаттықтырушылары
Санат:Әлем біріншілігінің күміс жүлдегерлері
Санат:Азия ойындарының күміс жүлдегерлері
Санат:Түркістан облысының құрметті азаматтары
Санат:Құрмет орденінің иегерлері
Санат:Ерен еңбегі үшін медалінің (Қазақстан) иегерлері
Санат:Алфавит бойынша гимнасттар
Санат:Қазақстан гимнастары
Санат:Гимнастикадан Азия чемпиондары
Санат:Гимнастикадан Азия ойындары чемпиондары
Санат:Қазақстанның Азия ойындары чемпиондары